Здымачны лягер раскватараваны ў Каранях — прыгараднай вёсцы пад Смаргонямі, побач зь якой вырас мікрараён трактарабудаўнікоў. Навокал узбуджанае ажыўленьне. Мужчына вядзе на пляцоўку свайго каня з высокай крытай кібіткай — гэта перасоўны шпіталь часоў Першай усясьветнай. У аўтобусах падвезьлі мэдсясьцёр, яны грэюцца, чакаюць свайго выхаду. Каскадэр Сяргей Катаржэнка навучае актораў прыёмам рукапашнага бою, піратэхнікі ўсталёўваюць выбухоўку, а ля вогнішча грэецца касьцюмаваная масоўка, не задзейнічаная ў эпізодзе. Агулам на пляцоўцы блізу сотні чалавек.